รัฐบาลไทย-ข่าวทำเนียบรัฐบาล-ทส. ร่วมการประชุมคณะกรรมการสิ่งแวดล้อมแห่งชาติ ครั้งที่ ๑/๒๕๖๒
วันจันทร์ที่ 7 มกราคม 2562
ทส. ร่วมการประชุมคณะกรรมการสิ่งแวดล้อมแห่งชาติ ครั้งที่ ๑/๒๕๖๒
กระทรวงทรัพยากรธรรมชาติและสิ่งแวดล้อม เข้าร่วมการประชุมคณะกรรมการสิ่งแวดล้อมแห่งชาติ ครั้งที่ ๑/๒๕๖๒ เมื่อวันศุกร์ที่ ๔ มกราคม ๒๕๖๒ เวลา ๑๐.๐๐ น. ณ ห้องประชุม ๓๐๑ ชั้น ๓ ตึกบัญชาการ ทําเนียบรัฐบาล โดยมี พลเอก ประวิตร วงษ์สุวรรณ รองนายกรัฐมนตรี เป็นประ
ทส. ร่วมการประชุมคณะกรรมการสิ่งแวดล้อมแห่งชาติ ครั้งที่ ๑/๒๕๖๒
กระทรวงทรัพยากรธรรมชาติและสิ่งแวดล้อม เข้าร่วมการประชุมคณะกรรมการสิ่งแวดล้อมแห่งชาติ ครั้งที่ ๑/๒๕๖๒เมื่อวันศุกร์ที่ ๔ มกราคม ๒๕๖๒ เวลา ๑๐.๐๐ น. ณ ห้องประชุม ๓๐๑ ชั้น ๓ตึกบัญชาการ ทําเนียบรัฐบาล โดยมีพลเอก ประวิตร วงษ์สุวรรณ รองนายกรัฐมนตรี เป็นประธาน ในการนี้ผู้บริหารกระทรวงทรัพยากรธรรมชาติและสิ่งแวดล้อมประกอบด้วยพลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ทําหน้าที่รองประธานกรรมการคนที่ ๒ นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม เป็นกรรมการและเลขานุการ นางรวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม เป็นฝ่ายเลขานุการ และมี รองเลขาธิการสํานักงานนโยบายและแผนทรัพยากรธรรมชาติและสิ่งแวดล้อม นายพุฒิพงศ์ สุรพฤกษ์นายสุโข อุบลทิพย์ และ นายพิรุณ สัยยะสิทธิ์พานิชเข้าร่วมในการประชุมรวมทั้งกรรมการผู้ทรงคุณวุฒิและกรรมการจากหน่วยงานที่เกี่ยวข้อง
ในการประชุมครั้งนี้ ที่ประชุมได้มีมติในเรื่องที่สําคัญ ดังนี้
๑. รับทราบรายงานการเปลี่ยนแปลงรายละเอียดโครงการระบบขนส่งมวลชนกรุงเทพมหานคร(ส่วนช่องนนทรี – สาทร) ของ สํานักการจราจรและขนส่ง กรุงเทพมหานคร กรณีบริษัท ระบบขนส่งมวลชนกรุงเทพมหานคร จํากัด (มหาชน) ขอก่อสร้างสถานีรถไฟฟ้าศึกษาวิทยา (S4)
๒. เห็นชอบ ตามความเห็นของคณะกรรมการผู้ชํานาญการฯ ต่อรายงาน EIA รวม ๖ โครงการ ได้แก่โครงการทางหลวงหมายเลข ๑๐๑ สายร้องกวาง – น่าน ตอนที่ ๒ ของกรมทางหลวงโครงการก่อสร้างถนนต่อเชื่อมสะพานข้ามแม่น้ําเจ้าพระยาบริเวณถนนนนทบุรี ๑ -ถนนกาญจนาภิเษก จังหวัดนนทบุรี ของกรมทางหลวงชนบท โครงการอาคารเช่าสําหรับผู้มีรายได้น้อย จังหวัดเชียงใหม่ (หนองหอย) ของการเคหะแห่งชาติ โครงการพัฒนาที่อยู่อาศัยตามแนวเส้นทางรถไฟฟ้าในกรุงเทพมหานครและปริมณฑล (ประชานิเวศน์ ๓) ของการเคหะแห่งชาติ รายงานการประเมินผลกระทบสิ่งแวดล้อมภายหลังการทําเหมืองแร่ โครงการเหมืองแร่หินอุตสาหกรรมชนิดหินปูนเพื่ออุตสาหกรรมปูนซีเมนต์ หินอุตสาหกรรมชนิดหินปูนเพื่อทําปูนขาวและหินอุตสาหกรรมชนิดหินปูนเพื่ออุตสาหกรรมก่อสร้าง ของ บริษัท สหศิลาเพิ่มพูล จํากัด ประทานบัตรที่ ๒๔๘๒๘/๑๖๑๖๔ ตั้งอยู่ที่ หมู่ที่ ๙ ตําบลเขาวง อําเภอพระพุทธบาท จังหวัดสระบุรี
๓. เห็นชอบ การขอขยายระยะเวลาการใช้บังคับประกาศกระทรวงทรัพยากรธรรมชาติและสิ่งแวดล้อม เรื่อง กําหนดเขตพื้นที่และมาตรการคุ้มครองสิ่งแวดล้อม ฯ จังหวัดสุราษฎร์ธานี พ.ศ. ๒๕๕๗ ออกไปอีก ๒ ปี และเห็นชอบร่าง ประกาศกระทรวงทรัพยากรธรรมชาติและสิ่งแวดล้อม เรื่อง กําหนดเขตพื้นที่และมาตรการคุ้มครองสิ่งแวดล้อม ในบริเวณพื้นที่จังหวัดภูเก็ต (ฉบับที่ ๒) พ.ศ. .... โดยเป็นการปรับแก้ไขพื้นที่บางส่วนให้สอดคล้องกับผังเมืองของจังหวัดภูเก็ต
๔. รับทราบผลการประชุมคณะอนุกรรมการบริหารจัดการขยะพลาสติก และมอบหมายให้กระทรวงทรัพยากรธรรมชาติและสิ่งแวดล้อม โดยกรมควบคุมมลพิษ ร่วมกับหน่วยงานที่เกี่ยวข้องจัดทํา ร่าง แผนปฏิบัติการด้านการจัดการขยะพลาสติก ๒๐ ปี (พ.ศ. ๒๕๖๑ – ๒๕๘๐) ให้แล้วเสร็จ เพื่อนําเสนอคณะกรรมการสิ่งแวดล้อมแห่งชาติ เพื่อพิจารณาก่อนนําเสนอคณะรัฐมนตรีพิจารณาต่อไป
๕. รับทราบสถานการณ์ฝุ่นละอองขนาดเล็ก PM2.5 ในกรุงเทพมหานครและปริมณฑลและการดําเนินงานแก้ไขปัญหาของกระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้อง